જામનગર નજીકના નાઘેડી ગામની અવાવરૂ જગ્યામાં ગત તા.7-9-2018ના રોજ સાંજના સુમારે અજાÎયા યુવાનનો મૃતદેહ પડયો હોવાની માહીતી પંચકોશી બી ડીવીઝનને આપવામાં આવતાં, તાકીદની અસરથી પોલીસ ઘટના સ્થળે પહાેંચી મૃતદેહનું નિરીક્ષણ કરી તેમને પોસ્ટમોર્ટમ માટે જી.જી. હોસ્પિટલમાં ખસેડવામાં આવ્યો હતો. પોસ્ટમોર્ટમના રીપોર્ટમાં મૃતક યુવાનની લાકડી પાઇપ વડે માર મારવામાં આવ્યાની પ્રાથમિક વિગતો ખુલવા પામી હતી, જેના પગલે પોલીસ દ્વારા આ અંગે તપાસ ધરવામાં આવી હતી. પોલીસની તપાસના પાંચમાં દિવસે આ હત્યાનો ભેદ ગ્રામ્ય ડીવાયએસપી એચ.પી. દોશીના માર્ગદર્શન હેઠળ ઉકેલવામાં આવ્યો છે. હત્યા કેસ ઉકેલાયા અંગે ગ્રામ્ય ડીવાયએસપી એચ.પી.દોશીએ પત્રકારોને માહીતી આપતા જણાવ્éું હતું કે નાઘેડીના અવાવરૂ સ્થળ પરથી ગત તા.7ના રોજ હત્યા કરાયેલી એક અજાÎયા યુવાનની લાશ મળી આવી હતી, આ અંગે પોલીસ તપાસ હાથ ધરતાં મૃતક યુવાન દેવભૂમિ દ્વારકા જિલ્લાના મોટા માંઢા ગામનો રમેશ વેજાભાઇ બગડા હોવાનું ખુલવા પામ્યું હતું. પોલીસે આ અંગે વધુ તપાસ હાથ ધરતાં મરણજનાર રમેશ અને તેના મીત્ર જયદિપસિંહ ગત તા.6-9ના જામનગર મેળામાં આવવા રવાના થયા હતાં.